《流霞岛》
明代·黎民表

一径才通鸟道微，千峰元气此中归。天倾西北谁曾补，山近蓬莱亦解飞。

石镜看为阴洞月，紫萝化作白云衣。卧龙不省人间事，风雨时来濯钓矶。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。